PTTGC ปลื้มกองทุนตอบรับหุ้นกู้คึกคัก ยอดจองซื้อทะลัก 5 เท่าตัว!
PTTGC ปลื้มกองทุนตอบรับหุ้นกู้คึกคัก ยอดจองซื้อทะลัก 5 เท่าตัว!
PTTGC ปลื้มกองทุนตอบรับหุ้นกู้คึกคัก ยอดจองซื้อทะลัก 5 เท่าตัว!
6 ก.ย. 2562

นางสาวดวงกมล เศรษฐธนัง รองกรรมการผู้จัดการใหญ่ สายงานการเงินและบัญชี บริษัท พีทีที โกลบอล เคมิคอล จำกัด (มหาชน) หรือ PTTGC กล่าวว่า บริษัทประสบความสำเร็จอย่างสูงในการออกและเสนอขายหุ้นกู้ ครั้งที่ 2/2562 โดยหุ้นกู้ดังกล่าวได้รับความสนใจจากผู้ลงทุนสถาบันเป็นอย่างมาก เนื่องจากมียอดจองซื้อสูงถึง 5 เท่า ของมูลค่าหุ้นกู้ที่เสนอขายที่ 10,000 ล้านบาท ทั้งนี้การออกและเสนอขายหุ้นกู้ในครั้งนี้ ทำให้ GC สามารถขยายฐานประเภทผู้ลงทุนได้มากขึ้น อีกทั้งสะท้อนให้เห็นถึงความเชื่อมั่นที่นักลงทุนมีต่อ GC
ทั้งนี้ หุ้นกู้แต่ละชุดได้รับการจัดอันดับความน่าเชื่อถือจาก ฟิทช์ เรทติ้งส์ (ประเทศไทย) (Fitch Ratings (Thailand)) ที่ระดับ “AA+(tha)” เมื่อวันที่ 21 สิงหาคม 2562 และมีผู้จัดการการจัดจำหน่ายหุ้นกู้
ประกอบด้วย ธนาคารกรุงเทพ จำกัด (มหาชน) ธนาคารกรุงไทย จำกัด (มหาชน) ธนาคารกรุงศรีอยุธยา จำกัด (มหาชน) ธนาคารกสิกรไทย จำกัด (มหาชน) ธนาคารไทยพาณิชย์ จำกัด (มหาชน) และธนาคารสแตนดาร์ดชาร์เตอร์ด (ไทย) จำกัด (มหาชน)